Gyvačių upė
Gyvačių upė arba Sneikas (angl. Snake River) − upė JAV, Kolumbijos kairysis intakas. Upė teka per Vajomingo, Aidaho, Oregono ir Vašingtono valstijas. Gyvačių upė prasideda Uoliniuose kalnuose, Jeloustouno nacionaliniame parke. Upės ilgis 1 674 km ir teka ji per Kolumbijos plynaukštę, vietomis kanjonais (jų gylis iki 800 m). Yra krioklių (Šošonų krioklys (Shoshone Falls) 65 m aukščio). Didžiausias intakas – Lašišų upė. Didžiausi miestai prie Gyvačių upės: Aidaho Folsas (Idaho Falls), Tvin Folsas (Twin Falls).